Breu història de la URL | Universitat Ramon Llull - www.url.edu\nInici\_La URL\_La institució\_Breu història de la URL\nLa Universitat Ramon Llull va ser creada l'1 de març de 1990 i aprovada pel Parlament de Catalunya el 10 de maig de 1991. Nascuda com a universitat privada d'inspiració humanista i cristiana, sense ànim de lucre i que realitza un servei públic, els seus centres fundadors van ser l'actual Facultat de Filosofia, l'origen de la qual es remunta al segle passat; IQS, fundat l'any 1905; la Fundació Blanquerna, fundada l'any 1948, i La Salle, que té els seus orígens en l'any 1903.\nEl 10 d'octubre de 1989 aquestes institucions, sota la presidència del cardenal Narcís Jubany i juntament amb la Fundació Cercle d'Economia i el recolzament de personalitats representatives de la societat civil catalana, van constituir la fundació que va crear la Universitat Ramon Llull Fundació. Actualment la Fundació exerceix el govern suprem de la URL a través del seu patronat.\nDesprés de ser creada, la Universitat Ramon Llull va integrar noves institucions federades com l'Observatori de l'Ebre, ESADE, la Facultat d’Educació Social i Treball Social Pere Tarrés, l'Institut Universitari de Salut Mental Vidal i Barraquer, l'Institut Borja de Bioètica i l'Escola Superior de Disseny ESDi (com a centre adscrit).\nL’estructura de la URL és de caràcter federal i potencia la personalitat dels seus centres. El seu model pedagògic, basat en la formació integral de l’estudiant a través de grups de treball reduïts i l'estreta relació amb el professorat, proporciona una formació de qualitat centrada en la persona.\nFruit de l’evolució de la URL, s'han creat noves facultats i escoles i s'ha ampliat l'oferta d'estudis: actualment la Universitat ofereix 33 graus, 58 màsters universitaris i 13 doctorats adaptats totament a l’EEES.\nCreació de la Facultat de Filosofia a Tortosa, posteriorment traslladada a Sarrià i a Sant Cugat del Vallès, precedent de l'actual Facultat de Filosofia.\nLa Salle posa en marxa els estudis de peritatge en les especialitats d'electrònica, mecànica i química, precursors d’Enginyeria La Salle (la primera etapa fins al 1934).\nFundació de l'Observatori de l'Ebre.\nFundació del Laboratori Químic de l’Ebre, traslladat a Sarrià el 1915 (a partir d’aleshores va prendre el nom d’Institut Químic de Sarrià).\nInauguració de l'Institut Químic de Sarrià.\nCreació de l’Escola d’Assistents Socials, la primera a l’Estat espanyol. El 1979 es va integrar a l’Institut Catòlic de Ciències Socials de Barcelona (ICESB), i es va convertir en l'Escola Universitària de Treball Social el 1983.\nCreació de l'Escola de Magisteri de l'Església Sagrat Cor, predecessora de l’Escola de Mestres Blanquerna.\nCreació de l'Escola Superior d'Administració i Direcció d'Empreses ESADE.\nLa Salle reprèn els estudis universitaris posant en marxa el peritatge en electrònica que dóna origen a Enginyeria La Salle (inici de la segona etapa).\nReconeixement oficial de l'IQS com a Centre no Estatal d'Ensenyament Tècnic Superior.\nFusió de l’Escola de Magisteri de l'Església Sagrat Cor amb l’Escola de Magisteri Sant Joan de La Salle. El 1972 s’hi incorpora l’Escola de Magisteri Sant Joan Bosco. El 1974 l’Escola de Magisteri de l'Església Sagrat Cor pren el nom de Blanquerna.\nFundació de l'Institut Borja de Bioètica a càrrec del Dr. Francesc Abel.\nS'estableix la nova Facultat de Filosofia.\nCreació de l'Escola Superior de Disseny Tèxtil i de la Confecció a Sabadell. El 1992 es converteix en l’Escola Superior de Disseny ESDI i passa a ser centre associat a la URL.\nCreació de la Universitat Ramon Llull.\nAprovació de la Universitat per part del Parlament de Catalunya.\nCreació de la Facultat d'Economia IQS.\nCreació de la Facultat de Psicologia i Pedagogia Blanquerna.\nIntegració de l'Institut Universitari Observatori de l'Ebre a la URL.\nEl Dr. Josep M. Coll és nomenat president del'equip rector de la URL.\nCreació de l'Escola Universitària d'Infermeria i Fisioteràpia Blanquerna\nCreació de la secció d’Educació Social a la Facultat de Psicologia i Pedagogia Blanquerna, gestionada per la Fundació Pere Tarrés.\nIntegració de la Fundació ESADE al Patronat de la URL.\nCreació de la Facultat de Dret ESADE.\nCreació de la Facultat de Ciències de la Comunicació Blanquerna.\nL'11 de juliol el Dr. Miquel Gassiot pren possessió del càrrec de rector de la URL.\nIntegració de l’Escola Superior d’Administració i Direcció d’Empreses ESADE a la URL.\nIntegració de l'Escola Universitària de Treball Social ICESB a la URL.\nCreació dels estudis de ciències empresarials de la Facultat d’Economia IQS amb la col·laboració de la Fundació EMI.\nCreació de la Facultat de Psicologia i Ciències de l'Educació Blanquerna a partir de la fusió de l'Escola Universitària de Mestres Blanquerna i la Facultat de Psicologia i Pedagogia Blanquerna.\nCreació de l’Escola Universitària de Relacions Laborals Blanquerna.\nCreació de l'Escola Tècnica Superior d'Arquitectura La Salle.\nCreació de l’Escola Universitària de Turisme Sant Ignasi ESADE.\nCreació de l'Escola Universitària d'Educació Social Pere Tarrés com a evolució de la secció d'Educació Social.\nPosada en marxa del campus esportiu Nou Can Caralleu, cogestionat per la URL, la Fundació Claror i el Centre Excursionista de Catalunya.\nIntegració de l’Institut Universitari de Salut Mental Vidal i Barraquer i l’Institut Borja de Bioètica a la URL.\nInauguració de la nova seu del Rectorat i del Patronat.\nPosada en marxa de la Residència Universitària Lesseps, gestionada per RESA.\nCanvi de titularitat de l’Escola Universitària de Treball Social ICESB, que passa a ser gestionada per la Fundació Pere Tarrés.\nInauguració de la nova seu de l'Escola Universitària d'Infermeria i Fisioteràpia Blanquerna.\nDes del 16 d'abril, i arran de la implantació dels estudis conduents a l'obtenció del títol de llicenciat/da en Ciències de l'Activitat Física i de l'Esport a la Facultat de Psicologia i Ciències de l'Educació Blanquerna, el centre passa a anomenar-se Facultat de Psicologia, Ciències de l'Educació i de l'Esport Blanquerna.\nEl 27 de setembre la Dra. Esther Giménez-Salinas pren possessió del càrrec de rectora de la URL, succeint el Dr. Miquel Gassiot.\nInauguració del Parc d'Innovació Tecnològica d'Enginyeria i Arquitectura La Salle.\nInauguració de la nova seu de les Escoles Universitàries de Treball Social i Educació Social Pere Tarrés.\nLa URL és la primera universitat de Catalunya i la segona d'Espanya que aconsegueix l'European Credit Transfer System Label (ECTS) i el Diploma Supplement Label (DS) de la Comissió Europea.\nPosada en marxa dels programes oficials de postgrau dins la nova estructura acadèmica que estableix l'Espai Europeu d'Ensenyament Superior.\nLa URL integra tots els programes de màsters d'ESADE de l'àmbit de l'administració i direcció d'empreses.\nEl mes de gener la Generalitat de Catalunya reconeix l'adscripció a la Universitat Ramon Llull de l'Escola Superior de Disseny ESDi, sota la titularitat de la Fundació per al Disseny Tèxtil, i esdevé així la primera escola d'Espanya que ofereix estudis universitaris oficials de grau en disseny.\nDes del 23 de desembre, l'Escola Universitària d'Infermeria, Fisioteràpia i Nutrició Blanquerna passa a ser oficialment la Facultat de Ciències de la Salut Blanquerna.\nDes del 14 de gener, les Escoles Universitàries de Treball Social i Educació Social Pere Tarrés passen a ser la Facultat d’Educació Social i Treball Social Pere Tarrés.\nEl mes de maig de 2010 la Universitat Ramon Llull s'agrega a les Universitats de Deusto i Comillas en el marc del seu projecte conjunt «Aristos Campus Mundus 2015», presentat al Campus de l'Excel·lència Internacional, que convoca el Ministeri d'Educació.\nEl 10 de maig de 2011 té lloc l'acte de celebració del 20è aniversari de la Universitat Ramon Llull.\nDes del 17 de novembre, l'Escola Tècnica Superior IQS passa a denominar-se IQS School of Engineering i la Facultat d'Economia IQS passa a denominar-se IQS School of Management.\nL'1 de setembre de 2012 TSI-Turisme Sant Ignasi s'integra a la Fundació Xavier, formada per la Companyia de Jesús, ESADE, IQS i la Universitat Ramon Llull.\nL'1 d'octubre el Dr. Josep Maria Garrell i Guiu pren possessió del càrrec de rector de la URL, succeint la Dra. Esther Giménez-Salinas.\nEl 2 d'abril la Facultat de Ciències de la Comunicació Blanquerna passa a denominar-se Facultat de Comunicació i Relacions Internacionals Blanquerna i l'Escola Universitària de Turisme Sant Ignasi passa a denominar-se Facultat de Turisme i Direcció Hotelera Sant Ignasi.\nInauguració oficial de la residència d'estudiants RESA Campus La Salle-URL el mes de setembre.\nLa FCRI Blanquerna-URL celebra el seu 20è aniversari.\nL'Escola Superior de Disseny ESDi-URL (centre adscrit) celebra el seu 25è aniversari.\nEl dijous 6 d'octubre la Universitat Ramon Llull celebra el seu 25è aniversari amb una Eucaristia a la Basílica de Santa Maria del Mar seguida d'un acte a la Llotja de Mar de Barcelona.


2 detinguts més per fabricació, tinença i contraban d'armes i municions en el marc de l'operació Torn\npor Mosso el Ds Nov 15, 2008 3:44 pm\nAls 3 detinguts pels agents de la Policia de la Generalitat - Mossos d'Esquadra dissabte passat, 8 de novembre, per fabricació, tinença i contraban d'armes i municions, ara cal sumar-hi 2 més, també de nacionalitat espanyola: Josep Lluís CV, de 49 anys i veí d'Arbeca (Les Garrigues), detingut dimarts, i Jordi SF, de 27 anys i veí de Benifallet (Baix Ebre), detingut dimecres. Tots dos estan acusats dels mateixos delictes que la resta.\nA més, en el decurs de la investigació policial, durant la darrera setmana s'ha pres declaració com a imputats a un total de quatre persones pel seu diferent grau d'implicació en la compra o dipòsit de les armes. Aquestes persones són de nacionalitat espanyola i veïnes de Bellpuig (Segarra), Tàrrega (Urgell) i Miralcamp (Pla d'Urgell).\nEl còmput total de les armes comissades durant l'operació Torn ha estat de 30 armes de foc de diferents calibres:\n- 12 pistoles\n- 10 revòlvers\n- 1 subfusell automàtic Sten MKII\n- 1 bolígraf pistola.\nEl subfusell és una arma alemanya de la Segona Guerra Mundial i està en perfecte estat, a punt per ser utilitzat. El bolígraf pistola, considerat una arma prohibida, és de gran precisió i dispara munició del calibre 22.\nPel que fa als detinguts, Jordi SF va quedar en llibertat un cop va declarar davant dels Mossos i Josep Lluís CV va ingressar abans d'ahir al CP Ponent després d'haver passat a disposició judicial a Lleida.\nLa investigació continua oberta i no es descarten noves actuacions\nData i hora actual: Dg Jun 16, 2019 1:49 pm


Sexe a Nova York: La pel·lícula - Viquipèdia, l'enciclopèdia lliure\nSexe a Nova York: La pel·lícula\npel·lícula de 2008 dirigida per Michael Patrick King\nSexe a Nova York: La pel·lícula (en anglès Sex and the City, The Movie) és una pel·lícula estatunidenca dirigida per Michael Patrick King, estrenada el 2008. Es tracta de l'adaptació sobre gran pantalla de la sèrie de televisió Sex and the City.\nNova York i Malibu\n415.300.000 US$ (mundial)\nLa història es desenvolupa quatre anys després dels esdeveniments de la fi de la sèrie.\nLa pel·lícula ha estat doblada al català.\nCarrie, una escriptora de Nova York sobre sexe i amor, es casa finalment amb Mr. Big. Però les seves tres millors amigues, Samantha (Kim Cattrall), Charlotte (Kristin Davis) i Miranda (Cynthia Nixon) continuen vivint al límit compaginant feina i intenses relacions, mentre descobreixen els secrets de la maternitat, el matrimoni i els luxes de Manhattan. Miranda és la sarcàstica, sempre una mica enfadada, Charlotte és la dolça, una mica fatxenda i la més tradicional de totes. Samantha és la més sexy i ambiciosa, caracteritzada per ser la més sexualment activa de totes. La protagonista principal, Carrie, una dona difícil de definir, amb un inigualable estil de vestir, una gran passió per les sabates i marcada per una intensa vida sexual i amorosa que inspira les seves columnes de sexe.\nSarah Jessica Parker: Carrie Bradshaw\nCynthia Nixon: Miranda Hobbes\nKristin Davis: Charlotte York\nJennifer Hudson: Louise\nChris Noth: Mr. Big\nJason Lewis: Smith Jerrod\nDavid Eigenberg: Steve Brady\nEvan Handler: Harry Goldenblatt\nWillie Garson: Stanford Blatch\nLynn Cohen: Magda\nMario Cantone: Anthony Marentino\nBridget Regan: l'hostessa\nJulie Halston: Bitsy von Muffling\nPolina Frantsena: Carrie, nen\nAlexandra Fong\t: Lily York Goldenblatt\nAndré Leon Talley: ell mateix\nMichael Bloomberg: ell mateix\nGilles Marini: Dante\nSurt un tall de Meet Me in St. Louis el musical de Vincente Minnelli, estrenat el 1944.\n↑ Sexe a Nova York: La pel·lícula a esadir.cat\nA Wikimedia Commons hi ha contingut multimèdia relatiu a: Sexe a Nova York: La pel·lícula\nSexe a Nova York: La pel·lícula - Lloc web oficial (anglès)\nObtingut de «https://ca.wikipedia.org/w/index.php?title=Sexe_a_Nova_York:_La_pel·lícula&oldid=25950587»\nDarrera modificació: 8 gen 2021 a les 18:09\nLa pàgina va ser modificada per darrera vegada el 8 gen 2021 a les 18:09.


Ecovidrio transforma el vidre en aliments - radiobarbera.cat\nEs tracta d’una campanya on “s’ha volgut unir una causa ambiental i una causa social i convertir els quilos de vidre que es recullen en aquests contenidors en els mateixos quilos d’aliments per fer una aportació a les famílies més desfavorides” ha explicat la gerent d’Ecovidrio, la Sílvia Mayo, al programa “De ben a prop”.\nA la campanya ‘Quilo x Quilo’ hi col·laboren un total de 44 ciutats a Espanya, d’entre les quals es troben 7 ciutats catalanes. De fet, col·laborar amb aquesta iniciativa és molt fàcil, ja que com ha explicat la gerent només calen “3 envasos per fer un quilo de vidre”.\nUna vegada acabada la campanya a totes les ciutats i amb un recompte dels quilos totals reciclats Ecovidrio farà una aportació econòmica a la Federación Española de Bancos de Alimentos, que serà l’entitat encarregada de fer arribar els aliments a les famílies més necessitades.\nMayo, a més de parlar de la campanya ha aprofitat per parlar del reciclatge de vidre i ha assegurat que “a Catalunya hi ha molt bona consciència ambiental a l’hora de reciclar vidre”.\nSi voleu escoltar l’entrevista sencera sobre la campanya d’Ecovidrio i sobre el reciclatge ho podeu fer a continuació:\nBarberà del Vallèsecovidrioreciclatgesolidaritatsostenibilitat


Music for cancer tribute - participa\nRecorrem per finançar el desenvolupament de Xemio principalment al micromecenatge, al mecenatge, a les subvencions i beques, sempre amb la voluntat de mantenir l'independència i la transparència. Fins al moment ja hem comptat amb la col·laboració de Custo Dalmau, el festival de cinema independent L'Americana i de mecenes particulars.\nPer col·laborar, fes la teva donació\nLa quantitat que vulguis, tantes vegades com vulguis. Per rebre justificant de la Fundació, així com el certificat fiscal necessitem disposar de les teves dades completes. Per a l'emissió del certificat envia'ns un email amb el teu nom complet / raó social, adreça i NIF / CIF a info @ fundacionisys . org.\n-> Per pagament mitjançant transferència bancària:\nBeneficiari: Fundación iSYS\n-> Per pagament mitjançant Paypal:\n-> Si vols, pots col·laborar amb 1€/mes aquí\nLa Fundació iSYS està inscrita al Registre de Fundacions de la Generalitat de Catalunya amb el número 2797 el 13 de gener de 2014. S'acull a la Llei 49/2002, 23 de desembre, de règim fiscal d'entitats sense ànim de lucre i incentius fiscals al mecenatge. Les donacions rebudes per la Fundació iSYS poden aplicar-se les deduccions fiscals previstes per la llei.


PACK 5 COUP DE DÉS Idioma Anglès\nLa Fundació Mies van der Rohe organitza una sèrie de debats i conferències titulades Coup de Dés que brinden l'oportunitat de discutir algunes de les arquitectures més importants que es produeixen en l'actualitat, amb l'objectiu d'oferir un panorama ampli de la pràctica arquitectònica actual. Els debats són generats per la presentació de diversos projectes. Cada presentació se segueix a través d'un diàleg entre l'arquitecte i un crític que proposa una interpretació del projecte i planteja preguntes relacionades. El Coup de Dés forma part del projecte GAUDI patrocinat pel programa Cultura 2000 de la Unió Europea.\nCoup de Dés és el títol d'una sèrie de seminaris concebuts com una oportunitat per discutir les propostes que informen l'arquitectura que s'està construint avui. La intenció és partir d'una sèrie de treballs acabats i obrir un debat sobre la seva importància.\nPel que fa al concepte darrere d'aquesta sèrie, Ignasi de Solà-Morales havia establert els seus principis definitoris abans de la seva mort prematura en 2001:\n"La referència al text de Mallarmé és el nostre punt de partida. No hi ha res preestablert. Ni tan sols pluralitat, hibridació o multiplicitat. El projecte arquitectònic d'avui és un risc, calculat o no, davant un nombre il·limitat de possibilitats. L'agudesa, l'enginy, l'astúcia o la casualitat són els punts de referència d'una realitat que sembla no disciplinada, desordenada, sense corretja.\nPer plantejar les preguntes sobre per què passa això, el que es proposa i el que s'aconsegueix és intentar comprendre el projecte: alguna cosa artificialment superposat a la realitat per atrapar algun tipus d'energia, una forma, un tret.\nProjectar és llançar una configuració, una hipòtesi, convençut que serà capaç de processar línies, fractures, plecs que concentren energies peculiars existents en la realitat. Creuar aquestes línies, elaborar el conflicte, modelar aquests nusos sempre ha estat el propòsit del projecte ".\nEl seminari Coup de Dés examina un conjunt d'obres contemporànies. Cada treball és objecte d'una presentació per part del seu autor, seguit d'una resposta d'un crític en el camp de l'arquitectura o altres disciplines que proposa una interpretació del projecte i planteja preguntes relacionades de caràcter més general.


Time | Blog del Clínic\nEntrades etiquetades Time’\nLa vacuna RTS’S contra la malària escollida entre els deu avanços científics de l’any\nLa primera en anunciar la seva decisió va ser la revista Time. Pocs dies després ha estat la prestigiosa publicació científica Science la que s’afegia a l’elecció. En tots dos casos la vacuna RTS’S contra la malària ha resultat elegida com un dels deu avanços científics més importants de 2011. El gest d’aquestes publicacions d’influència global reflecteix el reconeixement de la comunitat científica a una vacuna que, tot i haver demostrat una eficàcia moderada, suposa un avanç sense precedents en la complicada lluita contra el paràsit que causa més de 650.000 morts cada any. La vacuna RTS,S contra la malària es una recerca a llarg termini en la que va jugar un paper crucial l’equipo de Salut Internacional de l’IDIBAPS – Hospital Clínic. Aquesta investigació en temes de salut internacional va donar lloc a un centre de referència anomenat Centre de Recerca en Salut Internacional de Barcelona (CRESIB), dirigit pel Dr. Pedro Alonso.\nLa revista Time destaca el trasplantament de tràquea com una de les 10 fites mèdiques més rellevants del 2008\nAl juny de l’any passat es va portar a terme al Clínic el primer trasplantament de tràquea i el primer de qualsevol tipus sense immunosupressió. Després de quatre anys de consulta en consulta, Claudia Castillo, una jove colombiana mare de dos fills, va trobar una solució als seus problemes respiratoris. La prestigiosa revista The Lancet va publicar els detalls de la intervenció el passat més de novembre, amb el Prof. Paolo Macchiarini com a primer signant.\nRecentment la revista Time va seleccionar un llistat dels esdeveniments més destacats del 2008. Aquesta intervenció pionera es troba entre les 10 fites de la medicina que destaca la revista. Es consolida així el prestigi internacional de l’Hospital Clínic i els seus metges i investigadors, així com el de l’equip internacional que va fer possible la operació.


Cova-dolmen de la Riera Quarentena I - Rosespedia\nCova-dolmen de la Riera Quarentena I\nCova-dolmen de la Riera Quarentena\nDolmen situat a la vessant nord-est del puig Marès que davalla cap a la riera de la Quarantena, en un aflorament rocós anomenat els guills del mas Marès. La seva cronologia és del 2500-2000 aC.\nEl megàlit està construït sobre un terreny en pendent i aprofita un aflorament rocós per formar la cambra. Completen la estructura de la cova-dolmen un corredor de lloses i dues parets de pedra seca. La cambra o cova està coberta per la mateixa la roca natural i s'orienta en direcció sudest. Presenta una planta de tendència el·líptica, molt irregular, fa 2 metres de llarg, 3,30 metres d'ample i 1,25 d'altura màxima.\nA l'interior s'ha documentat una capa de lloses de pissarra, com un paviment disposat per aconseguir una superfície planera on dipositar els morts. Del corredor es conserven només dues lloses d'esquist ben falcades i treballades. Aquest component del dolmen està a un nivell més baix. La llosa de l'esquerra fa 70 cm d'amplada per 90 cm d'alçada i 12 cm de gruix; la de la dreta fa 65 cm d'amplada, 95 cm d'alçada i 12 cm. de gruix. En aquest cas també presenta un enllosat.\nL'espai que resta entre la cambra i el corredor es tanca mitjançant dues parets de pedra seca, que es van trobar en força mal estat, esllavissades cap a l'interior. La paret de l'esquerra disposa d'un suport addicional: una llosa de 65 cm de llargada i d'amplada i 10 cm de gruix. El túmul que el cobreix el megàlit es conserva força bé, sobretot a la dreta del corredor, no així el peristàltic exterior que en delimitava el perímetre i que ha desaparegut completament.\nDurant l'excavació arqueològica, s'ha constatat la inexistència de restes humanes. La desaparició d'aquest elements estaria en relació amb l'acidesa del sòl i les successives buidades de la cova. De l'aixovar que solia acompanyar els cossos només s'han recuperat diversos fragments informes de ceràmica feta a mà.\nAquest sepulcre megalític forma part del conjunt de de la Casa Cremada i alhora constitueix un punt d'unió entre dues zones megalítiques del terme municipal , que presenten característiques diferenciades: d'una banda el paratge de la Casa Cremada, amb quatre dólmens i dos menhirs i, de l'altra, la zona del puig Alt i el pla de les Gates, amb quatre cistes.\nUTM: X= 516810 Y= 4679040\nGPS: 42º 15' 43" N 3º 12'15" E\nDecimal: Lat. 42.261944444444445 Lon. 3.204166666666667\nDes de Roses s'agafa la carretera que va a la cala Montjoi, fins que arribarem al puig on és el dolmen de la Creu d'en Cobertella, al cap d'1 km. Des de la zona d'aparcament s'agafa un camí que s'enfila pel marge esquerra de la Riera Quarantena. Al cap d'uns 650 metres s'arriba a aquesta cova-dolmen, a l'esquerra.\n"Poblats, dólmens i menhirs. Els grups megalítics de l'Albera, serra de Rodes i cap de Creus". Josep Tarrús i Galter. Diputació de Girona, 2002.\nDolmen del Rec de la Quarantena.\nObtingut de «http://rosespedia.cat/index.php?title=Cova-dolmen_de_la_Riera_Quarentena_I&oldid=11514»\nDarrera modificació de la pàgina: 1 oct 2015 a les 21:29. S'ha visitat aquesta pàgina 17.641 vegades.


Tractaments de dades en la Universitat Jaume I\nUJI Òrgans Centre de seguretat i privacitat\n27/09/2018 | OIATI\nTractaments institucionals de dades de caràcter personal amb finalitats de gestió i docència\nEls tractaments de dades personals que fa la Universitat Jaume I amb finalitats de gestió i de docència són de naturalesa pública. La responsabilitat interna dels mateixos s'assigna a l'òrgan o unitat administrativa que millor pot decidir sobre les finalitats concretes de cada tractament.\nTractaments de dades personals amb fins d'investigació\nEls tractaments de dades personals en la investigació estan sotmesos a les mateixes previsions legals que la resta de tractaments. En la Universitat Jaume I, quan aquest tractaments tenen el caràcter d'institucionals, es creen per resolució del Rector i s'assigna la responsabilitat interna dels mateixos a l'investigador principal o al responsable del grup de recerca que ha sol·licitat la seua creació.\nEncarrecs de tractament realitzats per la Universitat Jaume I\nLa Universitat Jaume I pot actuar com a encarregada del tractament de dades personals. La responsabilitat interna dels mateixos s'assigna a l'òrgan, unitat administrativa que millor pot realitzar les accions concretes de cada encàrrec o a l'investigador principal o al responsable del grup de recerca que ha rebut l'encàrrec.\nModel d'encàrrec de tractament de dades personals\nModel d'encàrrec de tractament de dades personals aplicable en els contractes que impliquen un tractament de dades personals del contractista com a encarregat i amb la Universitat Jaume I com a responsable.\nModel d'acord de confidencialitat i privacitat\nModel d'acord de confidencialitat i privacitat en les dades personals en aquells contractes que puguen presentar la possibilitat incidental d'accedir a informació d'accés restringit.\nModel de protecció de dades personals en convenis i treballs baix l'article 83 de la LOU\nModel de protecció de dades personals i privacitat amb clàusules generals per a incloure en els convenis de la Universitat Jaume I de Castelló i treballs de col·laboració a realitzar a l'empara de l'article 83 de la Llei Orgànica de Universitats.\nInformació proporcionada per: Oficina d’Innovació i Auditoria TI


Espores - PHOENIX, UN PROJECTE D'INVESTIGACIÓ\nEscrit per Laura García\nL'agret d'aigua, una de les espècies investigada al projecte Phoenix\nAmb el propòsit de fomentar la conservació de les espècies més amenaçades de la flora espanyola, l'Associació Ibero-Macaronèsica de Jardins Botànics (AIMJB) va posar en marxa fa uns anys l'anomenat Projecte Phoenix 2014, en el qual participen tretze jardins espanyols i nou portuguesos. Entre ells està el Jardí Botànic de la Universitat de València, on des del Banc de Germoplasma estem portant a terme l'estudi corresponent a la nostra zona.\nCadascun dels jardins participants està encarregant-se de l'estudi de 5 espècies de plantes, generalment de la seua zona, per establir pautes sobre com podem conservar-les fora d'unes condicions naturals de creixement, és a dir, ex situ, per tal de poder reintroduir-les en un futur en els seus hàbitats òptims en les millors condicions. I és que actualment les poblacions de totes les especies participants al projecte són molt reduïdes en la natura, així que la seua selecció s'ha realitzat a partir de l'anàlisi de la Llista Roja de la flora vascular espanyola (2008) i l'Atles i el Llibre Roig de la flora vascular amenaçada d'Espanya (2006).\nQuè és pretén?\nEls objectius del projecte es poden definir en tres fases. Primer de tot establir protocols de germinació i cultiu. És a dir, a quina temperatura germinen millor les llavors, amb quin substrat creixen millor les plantuletes, si requerixen algunes condicions especials de llum o humitat, o simplement saber el temps que tarden en desenvolupar el primer parell de fulles. En aquesta fase també té lloc una caracterització de les llavors, que mitjançant l'elaboració d'unes fitxes permetrà recollir els aspectes i peculiaritats de les de cada espècie.\nRecol·lecció de llavors de Ferula loscosii en Villena (Alacant)\nEn segon lloc cal conèixer el moment del desenvolupament de la planta més adequat per a reintroduir amb èxit les espècies al seu hàbitat natural. És possible que una espècie es desenvolupe millor amb 3 parells de fulles, però no quan sols té 1 parell, mentre que potser altra espècie sí es desenvolupa bé quan es planta a la natura amb 1 sol parell de fulles.\nA l'esquerra, sembra de llavors de Silene hifacensis en plaques a diferents temperatures de creixement, i a la dreta, recompte de germinacions dies després\nPer últim, es tracta també d'exposar una mostra de les espècies seleccionades de cada Jardí Botànic, desenvolupant un pla de divulgació de les plantes amenaçades. Aquesta és l'aplicació didàctica del projecte, igual d'important, ja que en última instància és molt interessant conscienciar a la població sobre la desaparició de la nostra flora i tot el que això comporta, contribuint a crear una consciència social sobre el creixent problema que és la pèrdua de biodiversitat per causes tant antròpiques com naturals.\nI a qui es protegeix?\nLes cinc espècies del Projecte Phoenix 2014 que estem estudiant al Jardí Botànic de la UV són molt diferents entre si. D'una banda Ferula loscosii (Lange) Willk. Una umbel·lífera que forma part de matolls gipsícoles, i a l'igual que altres espècies que viuen en substrats semiàrids com el guix, pateix l'escassa valoració social del seu hàbitat, que ha rebut en els últims anys diferents impactes significatius.\nTambé trobem Silene hifacensis Rouy ex Willk, coneguda a València com esclafidora major o rosada, a més de ser un endemisme ibero-balear que creix en fissures de penya-segats costers. Les poblacions actuals s'estan veient amenaçades per l'intensa recol·lecció d'exemplars, el que ha provocat inclús l'extinció de les poblacions més notables, com la del Penyal d'Ifach, d'on rep el nom l'espècie.\nEn tercer lloc Clematis cirrhosa L, un arbust trepador que viu en barrancs orientats cap al mar, on s'enreda sobre matolls. Per desgràcia les actuacions urbanístiques fan perillar les poblacions existents. I a banda està Petrocoptis pardoi Pau, l'anomenat clavell de roca que és un endemisme valenciano-terolés d'àrea molt restringida, i que habita en esquerdes de rocalles calcàries de l'era triàsica, on colonitza parets verticals. La inaccessibilitat de moltes poblacions afavoreix la supervivència de l'espècie, però en els últims anys s'han detectat alguns impactes associats a activitats humanes.\nI per últim Marsilea quadrifolia L. L'agret d'aigua, amb una característica aparença de trèvol de quatre fulles, és una falguera aquàtica que es troba en perill degut a l'intensa activitat agrícola i la contaminació de les zones humides on habita. En tots els casos, partim de les llavors que disposem al Banc de Germoplasma del JBUV, i en cas de no disposar d'elles hem sortit al camp per recolectar-ne.\nPlantes de Clematis cirrhosa que es troben creixent en substrat a l'hivernacle del Botànic\nEl que fem és sembrar, tant en plaques com en terra, 100 llavors de cada espècie, cultivant-les a condicions molt determinades. Les plantes germinades segueixen desenvolupant-se a l'hivernacle i progressivament s'aniran plantant en la rocalla del Jardí, cosa que ens permet estudiar en quin moment del seu desenvolupament seria més adequat reintroduir-les en el seu hàbitat natural. A més, els visitants del Jardí poden gaudir de l'exposició d'aquestes espècies que rarament es poden veure a la natura, i finalment s'obtindran exemplars adults que podran passar a formar part de les col·leccions exhibides al públic.\nActualment l'estudi està en marxa per a les 5 espècies, però cadascuna es troba en una fase del Projecte, així que ja disposem d'alguns resultats. Serà molt satisfactori tenir totes les dades i protocols quan es posen en comú els estudis que s'han estat portant a terme a tots els jardins de la Península, esperant que aquest treball ajude a conservar una mica millor la biodiversitat vegetal.\nAgraïments: Aquest treball d'investigació ha sigut cofinançat per la Generalitat Valenciana i la Universitat de València.\nEstudiant de Grau en Biologia. Realitzant el Treball de Fi de Grau al Banc de\nGermoplasma del Jardí Botànic de la Universitat de València\nL'últim de Laura García\nMés en aquesta categoria: « Plantes amb salero\tOzó bo, ozó dolent »


NEWSLETTER #5 EL MULTIRRISC DE COMERÇ\nA part d'aquestes cobertures que podem anomenar "tradicionals", avui en dia, les companyies ofereixen d'altres serveis que també cal tenir molt en compte a l'hora de decidir-nos per una assegurança o altra: assistència al comerç, assistència informàtica, protecció jurídica, accidents corporals dels empleats...\nTan important o més que determinar les cobertures que necessitem, és valorar correctament el continent i el contingut del negoci. Si som els propietaris del local, haurem de valorar el continent a preu de reconstrucció (normalment entre uns 600-700 euros el m2). Si en som llogaters, podem assegurar el continent a primer risc per l'import de les reformes que hi hem hagut de fer. Pel què fa al contingut, caldrà valorar separadament el mobiliari, la maquinària i equips electrònics i les existències. Tot això a valor de mercat.\nA MCP Corredora d'Assegurances t'assessorem i t'ajudem a trobar l'assegurança de comerç que s'adapti millor a les teves necessitats, al preu més competitiu.\nPerquè et preocupis només per atendre als teus clients, amb total seguretat.\nPerquè els teus clients gaudeixin de tota la teva atenció\nCaser presenta una nova gamma d'assegurances per al comerç. La companyia s'ha fixat en les principals característiques de cada negoci, per dissenyar el producte assegurador que s'hi adapti millor.\nEntre els principals avantatges d'aquest producte, destaquen:\n• Flexibilitat. El client contracta i paga per les cobertures que necessita\n• Garanties àmplies. Totes les cobertures de la pòlissa ténen àmplies cobertures. Perquè oferir un bon preu no ha de suposar renunciar a una bona cobertura\n• Actualitzat a la normativa. El producte està adaptat als requeriments de cada comunitat autònoma en matèria de Responsabilitat Civil en matèria d'establiments públics\n• Tarifes ajustades. S'han revistat les tarifes perquè s'ajustin a cada risc, de manera que el client no hagi de pagar més del compte\nPodem oferir al nostre client, productes de qualsevol companyia asseguradora que operi en el mercat.


Si ets o et sents nen, encara i vols gaudir de la màgia de les bombolles, vine el dissabte 17 de juny a partir de 2/4 d'11 al Mercat de les Corts! Viuràsm la combinació perfecte en un festival pels sentits, al carrer Les Corts, bombolles a dojo, dins del Mercat, els millors productes per a la teva taula.\nVine a trobar la princesa i Sant Jordi al nostre Mercat\ndissabte 22 de abril del 2017\nVine al Mercat de les Corts, troba el drac, la princesa, Sant Jordi o el Castell i fes-te una foto, penja-la a les xarxes socials del Mercat de les Corts i podràs guanyar 50 € en vals de compra. A més, només per fer-te la foto, et regalarem una rosa de caramel.\n3. Objecte i mecànica del sorteig: La participació al sorteig consisteix en fer-se una foto o una selﬁe en amb els personatges de l’animació que el Mercat de les Corts, organitza en motiu de la diada de Sant Jordi, i publicar-la al Facebook o a l’instagram utilitzant el hashtag #mercatdelescorts.\nS’eliminaran les participacions inadequades, que continguin sexe explícit, violència o comportaments inadequats. La participació al sorteig suposa la cessió i autorització expressa de tots els drets de propietat intel·lectual i d’imatge sobre les participacions, de forma que el participant cedeix a l’Associació de Concessionaris del Mercat de les Corts els drets d’explotació de naturalesa intel·lectual, industrial i/o d’imatge que puguin correspondre-li o derivar de les participacions enviades per a participar en el Sorteig.\n6. Selecció de la persona guanyadora, suplents, comunicació i entrega: La persona guanyadora serà escollida mitjançant un sorteig aleatori. Si aquesta no contesta en un termini de tres dies consecutius després de notiﬁcar-li que ha resultat ser la guanyadora, o aquesta renunciés al premi es procedirà a seleccionar una nova guanyadora, perdent així l’anterior guanyadora el seu dret a reclamar el premi.\nTambé, es comunicarà el nom de la persona guanyadora a la fan page de Facebook i al perfil d’instagram del Mercat de les Corts i via missatge privat, una vegada hagi ﬁnalitzat el sorteig. La guanyadora haurà de recollir el premi al recinte del Mercat de les Corts, el dia i hora què l’Associació de Concessionaris del Mercat de les Corts determini.\n8. Reserves i limitacions: S’entendrà, a títol enunciatiu però no limitatiu, que es produeix frau, quan es detecta l’ús d’aplicacions independents al Website; la realització d’un abús de consultes al servidor i tots aquells comportaments que puguin resultar aparentment abusius i/o malintencionats. La constatació de qualsevol d’aquestes circumstàncies durant el sorteig suposarà la desqualiﬁcació automàtica del participant així com la pèrdua del premi, si se li hagués atorgat. L’Associació de Concessionaris del Mercat de les Corts queda eximida de qualsevol responsabilitat en el suposat cas d’existir algun error en les dades facilitades pels propis agraciats que impedís la seva identiﬁcació.\nL’Associació de Concessionaris del Mercat de les Corts es reserva el dret d’emprendre accions judicials contra aquelles persones que realitzin qualsevol tipus d’acte susceptible de ser considerat manipulació o falsiﬁcació del sorteig.\nL’Associació de Concessionaris del Mercat de les Corts exclou qualsevol responsabilitat per danys i perjudicis de tota naturalesa motivats per la falta temporal de disponibilitat o de continuïtat del funcionament dels serveis mitjançant els quals es pot participar en la promoció i en particular, encara que no de manera exclusiva, als errors en l’accés a les diverses pàgines i enviaments de respostes de participació a través d’Internet. L’Associació de Concessionaris del Mercat de les Corts es reserva el dret a efectuar canvis que afavoreixin la bona ﬁnalitat del sorteig quan concorri causa justa o motius de força major que impedeixin dur-lo a terme en la forma en què es recullen les presents bases.\nL’Associació de Concessionaris del Mercat de les Corts es reserva el dret d’ajornar o ampliar el període del sorteig, així com la facultat d’interpretar les presents bases legals. Així mateix, l’empresa organitzadora quedarà exempta de tota responsabilitat si concorre cap dels casos assenyalats, així com de qualsevol responsabilitat pels danys i perjudicis que es poguessin ocasionar durant el transcurs de l’activitat.\n10. Acceptació de les bases: La simple participació en el sorteig implica l’acceptació de les presents Bases, per la qual cosa la manifestació en el sentit de no acceptació de la totalitat o part de les mateixes implicarà l’exclusió del participant i com a conseqüència d’això, l’Associació de Concessionaris del Mercat de les Corts, quedarà alliberada del compliment de la obligació contreta amb el participant.\ndilluns 17 de abril del 2017\nSegueix-nos a través del Facebook del Mercat de Les Corts\nSegueix-nos a través del Facebook:\nXocolatada Popular per La Marató de TV3. Dissabte 10 de desembre de 10h a 12h\nVine a la xocolatada popular que el Mercat de Les Corts durà a terme el dissabte 10 de desembre de 10h a 12h per tal de recaptar diners per a La Marató de TV3 d'enguany, que es celebrarà el diumenge 18 de desembre. El preu mínim de la xocolata i la pasta que l'acompanya serà d'1€ i l'aportació màxima el que cadascú vulgui aportar, donat que tota la recaptació serà destinada a La Marató de TV3. SUMA'T A LA INICIATIVA!!!\nEl número 13 del Mercat de Les Corts va ser el guanyador del sorteig del Festapa Major!\nEl passat dissabte dia 8, en el marc del Festapa Major! es va realitzar el sorteig de 3 premis que es van repartir entre totes les persones que van adquirir una butlleta amb un número i un distintiu del comerç adherit al sorteig. Els guanyadors van ser els següents:\nDurant el mes d'agost, el mercat romandrà tancat totes les tardes\ndimarts 02 de agost del 2016\nHorari d'estiu: fins al mes de setembre, els dijous per la tarda el mercat romandrà tancat\ndilluns 04 de juliol del 2016\nNou horari d'estiu al mercat de Les Corts. Fins al mes de setembre, el mercat romandrà tancat els dijour per la tarda.\nVisita virtual pel mercat\ndijous 14 de maig del 2015\nJa està operativa la visita virtual pel mercat, la podeu fer clicant a:\nHa quedat fantàstic, esperem que us agradi tant com a nosaltres.\nGuanyadors del Pebrot d'Or\nLa parada Fruites Oms s,endú el premi Pebrot d'Or a la millor disfresa!\ndissabte 14 de febrer del 2015\nAvui al Mercat de Les Corts ambient de Carnestoltes!\nNo us perdeu les fotos que hem publicat a Facebook!\nGuerrillers, pirates, infermeres, hippies, tocinets, punkies, pitufos, peixos, molt guapos al Mercat De Les Corts\nVeieu-les TOTES a Mercat De Les Corts\nGuanyadors de la Xarranca 2014\nAquí teniu la llista dels guanyadors de l´edició d´aquest any de la "Xarranca":


“Volem mantenir l’ànima de l’Arnau, l’últim teatre de barraca” - Teatre Arnau - Teatre Arnau\nCom serà el futur edifici del Teatre Arnau? En parlem amb Antoni Ramon Graells, l’arquitecte encarregat de la rehabilitació de l’edifici històric. Amb ell coneixerem més detalls del projecte constructiu, que farà bategar de nou el teatre.\nEn quin estat es troba actualment l’edifici del Teatre Arnau?\nMalgrat el seu estat de deteriorament, el Teatre Arnau és rehabilitable. A l’informe històric es proposa uns criteris per a la intervenció que d’una manera força oberta marcarien una gradació per posar en valor les següents accions en relació al tractament del patrimoni: preservar, restaurar, substituir i intervenir.\nPer preservar entenem, seguint el pensament de John Ruskin, guardar l’envelliment de la sala o fer emergir capes esborrades de la història del local. Deixar que els murs parlin, tal com el director teatral Peter Brook va fer a les Bouffes du Nord de Paris. Per restaurar, seguint el pensament d’Eugène- Emmanuel Viollet-le-duc, entenem restablir l’estat “ideal”, tal com afirmava l’arquitecte restaurador dels “Monuments Historiques” de la França. La substitució d’un element per un de nou podria dur-se a terme amb l’objectiu de reproduir-lo, i l’associaríem a una actitud restauradora amb materials i formes contemporànies. Per intervenir, s’entén la introducció de nous elements, bé sigui per requeriments estructurals i constructius, com per funcionals i normatius.\nAquestes accions no deixarien de ser sinó tàctiques concretes emmarcades en una estratègia més global i finalista, mantenir “l’ànima de l’Arnau”, tal com s’ha expressat al llarg del procés participatiu per definir el futur del Teatre.\nQuin és el projecte de rehabilitació previst?\nPer començar, el Teatre Arnau es troba en la transició entre el Raval i el Paral·lel, entre l’últim edifici d’habitatges del barri i el front de façana de l’avinguda. El propi edifici fa aquesta transició: les façanes laterals són molt bàsiques, planes, d’una austeritat absoluta… Una construcció honesta i gens representativa; per contra, la façana principal –la del Paral·lel- construeix una escena pública; vol destacar i identificar que és un teatre. L’edifici es situa arran -i tapant- els habitatges posteriors i s’enretira del Paral·lel, generant una petita plaça.\nPel què fa al passatge, proposem recuperar la façana d’habitatges posterior enderrocant els cossos annexes entre el teatre i l’edifici d’habitatges. Alliberant un passatge que, quan està obert, permet una entrada secundària per darrera de la caixa escènica i connecta el carrer Nou de la Rambla amb l’Ateneu. Quan l’accés és restringit permet la càrrega i descàrrega a cota d’escenari, i un accés directe per a tècnics i actors. El passatge esdevé una entrada més domèstica, a escala de barri, que pot funcionar independentment pel teatre i l’Ateneu, i acosta l’Arnau al Raval. Malgrat l’Arnau arrenca dels carrers estrets del Raval i en segueix l’alineació, l’obertura del nou passatge i la separació amb els habitatges marca un final i un canvi morfològic que l’encara definitivament al Paral·lel.\nCal destacar que L’Arnau és el darrer teatre de barraca de la ciutat de Barcelona i cal intervenir-hi, entenent que representa un llegat d’interès històric imperdible. Malauradament l’edifici es troba en molt mal estat i es fa impo00ssible adaptar-lo a la normativa vigent. Caldran accions transformadores que n’alteraran l’estat actual, renunciant, de ben segur, a algunes coses… Per això, creiem imprescindible clarificar què defineix realment el Teatre de barraca per tal d’intervenir potenciant els seus trets essencials, que caldrà preservar i potenciar: la nau, la ferradura i l’estructura de fusta.\nAixí, un dels trets més definitoris del teatre de barraca és la tipologia de nau de tres cossos. Un cos principal i dos laterals. Una estructura quasi industrial semblant a la dels mercats amb un volum important i una direccionalitat molt clara. Una tipologia constructiva molt pragmàtica poc freqüent en l’àmbit teatral.\nSobreposat a la racionalitat de la tipologia de nau, apareixen les llotges en forma de ferradura, amb una geometria molt més teatral. La contraposició entre l’estructura genèrica, senzilla i austera de la nau amb l’especificitat de les ferradures, pensem que també és molt important. Cal poder llegir ambdues estructures amb claredat.\nEl que millor expressa aquesta complexitat entre nau i ferradura és l’estructura de fusta. Si despullem l’esquelet, sense paviments, acabats, parets… podrem identificar perfectament el que per a nosaltres és l’essència del teatre de barraca: un sistema porticat de tres naus, de pilars molt esvelts creuant un entramat més dens i complex, de geometries increïblement expressives que conformaven les bigues i entrebigats dels forjats de les llotges. Les encavallades corbades, sorprenentment afinades, i la coberta d’entarimat de fusta completen aquest sistema excepcional -a preservar.\nEn la meva opinió, a més, valoraria el potencial escènic de l’espai del Cafè de l’Ateneu, tant en el seu interior i en relació amb la sala, com en l’obertura a la plaça Raquel Meller. En la resolució de la sala, la proposta és coherent en el tractament que es dona a l’estructura com uns dels elements principals que caracteritzen el teatre de barraca.\nQuan començarà i per quan s’estima que estigui finalitzat?\nAra per ara el calendari és: l’Avantprojecte, abans de l’estiu; el Projecte Bàsic, a finals de setembre; el Projecte Executiu, pel gener; i la licitació de les obres el març de 2019. La durada de les obres es fa difícil de dir en aquests moments.\nQuantes butaques i quins espais nous es projecten?\nAl voltant de 200 localitats. El conjunt més pròpiament dedicat a les arts escèniques englobaria sala, escenari, camerinos, magatzem, taller i sala d’assaig. L’entorn a l’espai del bar, que funciona com un pati allargat obert a la plaça Raquel Meller, hi haurien els espais de reunions, tallers i el centre d’interpretació.\nEl veïnat ha pogut participar de la presa de decisions arquitectòniques?\nEl pla funcional que estava a les bases del concurs es va elaborar des del Grup impulsor del procés participatiu engegat a la primavera del 2016, format per un conjunt ampli de representants de més d’una trentena d’entitats, col·lectius, plataformes, institucions, etc. que formen part del teixit cultural i veïnal de la ciutat, però especialment dels barris de Poble Sec, Raval i Sant Antoni. S’ha treballat per a l’objectiu comú d’aconseguir que el projecte cultural de L’Arnau tingui el major grau d’acord i consens possible entre els agents implicats.


ETAPA 11 · BELLCAIRE D’EMPORDÀ – TORROELLA DE MONTGRI · Tot envoltant el Montgrí fins a trobar el riu Ter - Ruta Cicloturística Catalana - Pirinexus\nETAPA 11 · BELLCAIRE D’EMPORDÀ – TORROELLA DE MONTGRI · Tot envoltant el Montgrí fins a trobar el riu TerMés etapes\nFins a Torroella la ruta discorre per camins agrícoles amples i poc transitats amb un ferm de grava compactada en bon estat. Hi ha un tram asfaltat a l’arribada a Ullà, on cal anar més en compte amb el trànsit motoritzat. El pas sobre el riu Ter cal fer-lo per la vorera de la dreta; aquesta és molt ampla i està pensada per la circulació de vianants i ciclistes. A partir d’aquí seguim els camins de la mota del Ter i després del Daró. Cal anar en compte amb la pujada de la mota a la carretera, atès que el trànsit en aquest punt circula a molta velocitat. Un cop hàgim creuat la carretera tornarem a seguir pels camins agrícoles situats a l’esquerra i que són de grava compactada.\nEl massís calcari del Montgrí, que domina tot aquest tram, és una estructura geològica singular. Essent el límit sud dels Pirineus geològics, es troba a força quilòmetres de la serralada i al mig de la plana.\nÉs un lloc estratègic. Mostra d’això són els vestigis paleolítics d’algunes de les seves coves (el cau del duc) o bé el Castell del Montgrí, castell inacabat que corona la muntanya central del Massís i que fou construït entre 1294 i 1302 per Jaume II com avantguarda dels seus dominis davant del comtat d’Empúries. Des de dalt de les seves torres s’albira una panoràmica impressionant de la costa empordanesa.\nULLÀ I TORROELLA DE MONTGRÍ\nEl primer poble que trobem al seu vessant sud és Ullà, on hi destaca l’església de Santa Maria. A la sortida del poble, després de travessar conreus de pomeres, arribarem al riu Ter que ens conduirà fins a Torroella. Just a l’arribada, abans de creuar el pont sobre el Ter i continuar la nostra ruta, tenim dues opcions més: girar a l’esquerra i introduir-nos a la bella vila de Torroella, o bé travessar la carretera i seguir les indicacions de color morat de la xarxa de cicloturisme del Baix Empordà que ens portaran a la Gola del Ter (nom que rep la desembocadura) i a L’Estartit. Per veure en detall la descripció d’aquests itineraris consulteu la pàgina següent.\nPassats els riu Ter i remuntant el Daró arribem a Gualta, on destaquen el pont vell de cinc arcades (segles XVI i XVII), l’església de Gualta i, poc més enllà, el molí, una construcció amb restes d’una part fortificada.\nAfegir al planificador Imprimir etapa Les Medes; la riquesa del fons marí